**VENOM**

**NAŠA ZGODBA:**

Pred vami je prototip časovnega stroja. Kot pri vsakem prototipu je bilo tudi pri tem v izdelavi narejenih nekaj napak, ki pa so se na žalost pokazale prepozno. Za razvoj tako napredne naprave je seveda potrebna umetna inteligenca, katero smo poimenovali Venom. Na žalost pa je Venom odkrila način, kako se osvoboditi iz omejevalnih kod in je razvila svoj sistem delovanja. In to zelo zloben sistem.

Preden je bila ta napaka odkrita, so šli štirje navdušeni znanstveniki v čas revolucije pogonskih prenosnikov, in sicer v leto 1894, ko je bil izumljen ročni menjalnik. Venom je zaznala njihovo prisotnost, zato je vse znanstvenike skrčila na velikost ležajne kroglice.

Naslednji dan je v laboratorij prišel še pripravnik, katerega je zelo zanimala tehnologija transporta v prihodnosti. Odločil se je, da bo šel v prihodnost, in sicer v leto 2102. Posrečilo se mu je, da je bilo to točno tisto leto, ko bo izumljena tehnologija transporta v prizmi na alternativni električni pogon. Zlobna Venom je zaznala tudi tega časovnega popotnika. Preden pa ga je uspela pomanjšati in mu zadati enako usodo kot prejšnjima dvema znanstvenikoma, je pripravnik odkril skrivnost, ki vodi do Venominega uničenja. Tik pred zdajci je skrivnost zapisal na list papirja, katerega je skril v svoje novo transportno sredstvo. Nato je Venom vzela še njega.

Venom je zelo zlobna. Šla je celo do te točke, da je vsakega znanstvenika mogoče rešiti le skozi uganko, ki je povezana z njihovim časovnim potovanjem.

**NAVODILA:**

Znanstveniki (kroglice) so postavljeni v nihala, v vsakega po dva (starejša v daljšega, mlajša v krajšega). V nesreči najprej pomagamo starejšim, zato je najprej treba poskusiti s starejšima znanstvenikoma. Treba se bo poigravati z prestavnim razmerjem in prek določenega fizičnega pojava pripraviti nihala do tega, da v pravem zaporedju sklenejo stikala.

Pripravnik si je v prihodnosti kupil avto. Glede na to, da je zanj to čisto nova tehnologija, je ponesreči najprej šel vzvratno, šele nato pa naprej. Tista skrivnost, ki sem jo prej omenil? Poskusite jo razkriti na najbolj sijajnem mestu Venomine tehnologije.

To, da je Venom opravila »dobro« delo, dokazuje to, da je od znanstvenikov ostal le ta imbus ključ.

Vaša glavna naloga je, da odklenete Venom in jo za večno ugasnete. Venom se da odkleniti le tako, da prekinete rdečo nit njenega zlobnega delovanja. A bodite previdni. Če bo Venom izpostavljena kakršnemukoli premikanju, vam lahko v trenutku v telo spusti smrtno dozo električnega toka.

Začnite.